ACCIÓ t'apropa al món del finançament no bancari posant al teu abast eines per aconseguir els recursos financers que faran créixer el teu negoci.
Una d'aquestes eines són els Esmorzars de finançament, sessions participatives que tenen l'objectiu d'oferir elements de reflexió en relació a les estratègies d'inversió i a la cerca de finançament.
Inscriu-te i participa en els Esmorzars per descobrir els diferents instruments de finançament que et poden ser útils, per conèixer de primera mà experiències d'altres inversors i emprenedors, per aprendre bones pràctiques que pots aplicar en el teu negoci i per conèixer diferents models d'èxit en la cerca de finançament.
Els Esmorzars de finançament s'organitzen mensualment arreu del territori català i representen una gran oportunitat per als participants de conèixer altres professionals i fer contactes de qualitat.
T'interessen si ets un emprenedor, un inversor, un consultor, un representant d'una societat de capital risc o si pertanys a la comunitat inversora, en general.
Els esmorzars se celebren el tercer dimecres de cada mes.
Les tres institucions, amb objectius i activitats ben diverses; expliquen com tenir èxit amb el micromecenatge a plataformes com StockCrowd basant-se en el potencial del seu entorn fidelitzat
Com ho ha de fer una startup sorgida d'una universitat per aixecar finançament?
Ho explica Josep Lluís Falcó, de Genesis Biomed, en 10 punts elementals que tot projecte d'èxit ha de complir.
Adrià Tarrida ens explica els avantatges de fer una campanya de 'crowdfunding' internacional a través de plataformes globals de finançament col·lectiu d'inversió: crear comunitat, diversificar inversors i molt més.
Ens ho explica Óscar Farrés, del Fons Europeu d'Inversions, en un dels Esmorzar de finançament d'ACCIÓ.
La millor estratègia per afrontar una crisi?
Preparar-se sempre, no només quan les coses van malament, sinó sobretot durant les fases de creixement: "Hem de tenir la mentalitat de les startups que tenen molt clara la situació de caixa en tot moment".
Tot plegat ho explicava l'expert Felipe Muntadas-Prim durant un Esmorzar de finançament en línia.
Mar Galtés, periodista i autora del llibre Barcelona Startup, explica algunes claus que han convertit Catalunya en un hub mundial i trasllada els aprenentatges que ha extret dels seus anys de tasca periodística i que poden ajudar a superar la crisi actual i afrontar el futur.
Tot plegat en un dels Esmorzars de finançament d'ACCIÓ celebrat de forma virtual.
David Miranda, partner de Osborne Clarke, ens dona les claus per estructurar una ronda de finançament sèrie A en una startup des del punt de vista d'un advocat.
Una negociació que comença per l'elaboració d'un document elemental: el term sheet.
Un soci financer aporta recolzament estratègic, acompanyament i un risc compartit amb l'empresa.
Eric Monsó i Eric Lorente, de PwC, i Gustavo Barroeta, de Suma Capital, ens n'expliquen les claus i com la seva entrada a l'accionariat pot ajudar al creixement de l'organització.
Els préstecs directes o "direct lending" són un dels formats de finançament alternatiu que recentment està creixent més a casa nostra, una eina adient per a les pimes amb projectes de creixement a llarg termini.
El finançament alternatiu té un futur molt esperançador i ple de creixement a Europa.
Així ho explica l'expert Ronald Kleverlaan, qui també assenyala algunes barreres que encara té en alguns països del continent: ecosistemes poc madurs, manca de regulació per part dels governs i falta de coneixement entre els professionals.